**Јавни позив 7**

Градско веће, на основу Закључка o расписивању и објављивању јавних позива за подношење захтева за доделу подстицајних средстава за реализацију мера подршке за спровођење пољопривредне политике и политике руралног развоја за територију града Крагујевца у 2025. години, број /25-V од . априла 2025. године, расписује:

**ЈАВНИ ПОЗИВ**

**за подношење захтева за доделу подстицајних средстава у 2025. години**

**за инвестиције у физичку имовину пољопривредних газдинстава**

**-набавкa нове опреме за пчеларство**

**I**  Позивају се физичка лица - носиоци пољопривредних газдинстава (у даљем тексту ПГ), уписана у Регистар пољопривредних газдинства (у даљем тексту РПГ), у активном статусу, са пребивалиштем и производњом на територији града Крагујевца, да поднесу захтев за доделу подстицајних средстава за набавку нове опреме за пчеларство.

Подстицајна средства се одобравају у висини до **50%** од износа на достављеном рачуну без урачунатог ПДВ-а, при чему максималани износ подстицајних средстава не може бити већи од:

- 60.000,00 динара по пољопривредном газдинству за кошнице,

- 80.000,00 динара по пољопривредном газдинству за опрему и

- 80.000,00 динара по пољопривредном газдинству за приколицу за транспорт

пчелињих друштава.

**II** Право на доделу подстицајних средстава могу остварити:

* физичка лица – носиоци пољопривредних газдинстава уписана у РПГ у активном статусу, са пребивалиштем и производњом на територији града Крагујевца,
* ПГ, ако подносилац захтева за исту предметну инвестицију није користио подстицајна средства, нити је иста предмет другог поступка за коришћење подстицаја, подносилац захтева и издавалац рачуна не представљају повезана лица у смислу Закона о јавним набавкама, као и да он и чланови његовог газдинства немају неизмирене доспеле обавезе према буџету Града закључно са даном доношења решења ,
* ПГ, уколико је катастарска парцела на којој је стациониран пчелињак на територији Града, у власништву подносиоца захтева или члана газдинства , или да уговор о закупу парцеле мора важити минимум 2 године од момента подношења захтева. Уговор мора бити оверен од стране надлежног органа/лица а инвестиција уписана у извод из РПГ-а – животиње .
* ако датум на рачуну, отпремници, фискалном рачуну и гарантном листу није старији од **1. јануара 2025. године**,
* опрема за пчеларство подразумева: кошнице и делови кошнице, центрифуге, електрични отклапач саћа, каде за отклапање саћа, електричне пумпе и пунилице за мед, електрични декристализатор, топионици за восак, пчеларске ваге, дупликатори за мед са или без мешача, млин за шећер и машине за израду теста (погача) за дохрану пчела и приколице за транспорт пчелињих друштава.

Минимални број кошница не може бити мањи од 20 кошница на крају предметне инвестиције,

**III** Образац захтева може се преузети у Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат, као и на пријемном шалтеру зграде органа Града, Трг слободе 3, Крагујевац или са званичне интернет странице града Крагујевца: [www.kragujevac.rs](http://www.kragujevac.rs/).

Уз захтев се достављају фотокопије следећих докумената:

* лична карта подносиоца захтева (4 копије),
* извод из РПГ – подаци о пољопривредном газдинству (4 копија),
* извод из РПГ - животиње (1 копија),
* извод из евиденције о регистрацији пчелињака и пчелињих друштава (1 копија),
* потврда о извршеној пријави стања (1 копија),
* потврда о извршеном активном надзору кошница (1 копија),
* рачун за предметну инвестицију (2 копије),
* отпремница (2 копије),
* исечак фискалног рачуна (2 копије)
* гарантни лист (2 копије) и
* потписана изјава подносиоца захтева, која је саставни део захтева.

**IV** Захтев са пратећом документацијом предаје се на пријемном шалтеру у холу зграде Управе града Крагујевца.

Пре подношења захтева потребно је доставити оригинале докумената на увид Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат зграде органа Града~~,~~ Трг слободе 3, Крагујевац.

**V**  Рок за подношење захтева почиње да тече од дана објављивања јавног позива на званичној интернет страници града Крагујевца: [www.kragujevac.rs](http://www.kragujevac.rs/), па до утрошка средстава планираних за ове намене, а најкасније до **15. јула 2025. године**.Захтеви ће се разматрати по редоследу подношења.

**Непотпуни и неблаговремени захтеви неће бити разматрани.**

**VI** Детаљније информације, као и додатна појашњења по овом јавном позиву могу се добити у канцеларији 406/IV спрат, зграда органа Града, Трг слободе 3, Крагујевац, сваког радног дана, непосредно или на телефон: 034/306 -187 од 8 до 15 часова.